St. Sofia-katedralen (Polotsk)

St. Sofia-katedralen er en katedral i byen Polotsk i Belarus. Den er sannsynligvis landets eldste kirke, og ble oppført i perioden 1044-66. Katedralen ble bygget i Fyrstedømmet Polotsks storhetstid, i regjeringstiden til Vseslav. Store deler av inventaret til katedralen ble røvet fra St. Sofia-katedralen i Novgorod i 1067. St. Sofia-katedralen har blitt kraftig bygget om ved flere anledninger, siste gang etter at Peter den store hadde brukt den som kruttlager i 1710 med katastrofalt utfall. Arkitekten Johann Christoph Glaubitz ble da hentet inn fra Vilnius, med det resultat at katedralen ble gjenoppbygget i såkalt «Vilnius-barokk». Eksterne lenker Offisielt nettsted (en) Cathedral of Saint Sophia in Polack – kategori av bilder, video eller lyd på Commons